میللی ساوونما باخانی خلوصی آخار، بؤلوجو ترور هؤرگوتو پ‌کاکانین سوریه قولو یپگ‌نین، ایشغال ائتدیگی بؤلگه‌لرده بعضی مؤوضعلری ترک ائتدیگینه دایر دلیللری بالذات گؤرمک ایستدیکلرینی دئدی.
آخار، ائتدیگی آچیقلامادا، آمریکا بیرلشمیش دؤولتلری ایله گوونلی بؤلگه آنلاشماسینا دایر،
"هئچ بیر شکیل‌ده بیر گئجیکمه‌یه تحملوموز یوخ" دئدی.
باخان آخار،
"یپگ‌نین، تروریستلرین چکیلدیگینه، بعضی مؤوضعلرین تخریب ائدیلدیگینه دایر بیلگیلر وار، تاییده احتیاجی وار. هامیسینی بالذات گؤرمک ایسته‌ییریک" دئیه دانیشدی.
آخار، گوونلی بؤلگه ایله باغلی ترور کوریدورونون آرادان قالدیریلماسی قونوسوندا چالیشمالارین داوام ائتدیگینی بیلدیره‌رک، "دونن تقریباً ۱،۵-۲ ساعات سۆره ایله ۴ هلیکوپتر، ایکی تورک، ایکی آمریکا هلیکوپتری، هاوادان کشف و گؤز‌تله‌مه ائتدی" ایفاده‌سینی ایشلتدی.
